Yoshio Kodama
bio je japanski kriminalac i poslovni čovjek, poznat kao jedna od najistaknutijih ličnosti organiziranog kriminala i svojevrsna siva eminencija radikalne desnice u Japanu nakon Drugog svjetskog rata.

Odrastao je u Koreji pod japanskom vlašću, a kao mladić je pripadao ekstremnim ultranacionalističkim organizacijama te je pred rat bio uhapšen. Poslije odslužene zatvorske kazne je odlučio veze stvorene sa kriminalcima iskoristiti kako bi, uz blagoslov japanske vlade, organizirao operaciju krijumčarenja opijuma iz Azije u Japan, a zbog koje je stekao bogatstvo koje se procjenjivalo na 175 miliona dolara. Poslije kapitulacije Japana su ga pod sumnjom za ratne zločine nakratko uhapsile američke okupacijske vlasti. Kodama je, međutim, brzo iskazao spremnost Amerikancima pružiti pomoć u borbi protiv komunista i ljevičara, te je pušten iz zatvora te je u poratnim godinama svojim autoritetom i vezama nastojao objediniti brojne tada zavađene bande yakuza. 1970-ih je bio upetljan u veliki međunarodni skandal vezan uz kupovinu američkih lovačkih aviona Lockheed, koji je izazvao veliku zgražanje među dijelom njegovih dotadašnjih sljedbenika iz ultranacionalističke desnice. Jedan od njih, glumac [[Mitsuyasu Maeno ga je 1976. pokušao ubiti tako što se avionom zabio u Kodamin dom, što je predstavljao jedan od najspektakularnijih pokušaja atentata u japanskoj historiji. Kodama je preživio neozlijeđen, ali je posljednje godine života zbog moždanog udara proveo vezan uz bolnički krevet. 

Japanski kriminalci
Krijumčari narkotika
Fašisti
Preživjeli pokušaje atentata